Aust Agder Blad
Store norske leksikon,Samfunn,Medier,Aviser,Norske aviser,Aviser i Agder
Aust Agder Blad er en lokalavis som utkommer i Risør. Avisen ble grunnlagt i 1854 og eies av Amedia. Aust Agder Blad dekker Risør og Gjerstad.
Historie Aust Agder Blad utkommer i Risør, en by med en kronglete avishistorie som går helt tilbake til 1848. Da het byen Østerriisør og avisen Østerriisøers Tidende. Boktrykker Hans Ludvig Risum kom til Risør fra Oslo 25. november 1846. Han startet sitt trykkeri våren 1847 og 2. januar 1848 ga han ut Østeriisøers Tidende som holdt ut i to år. I 1851 solgte han trykkeriet til Oscar Andersen og flyttet til Arendal, hvor han fra 1853 ga ut Nedenæs og Robyg delagets Amts-Tidende, nedlagt samme år.I 1854 startet Andersen Østerrisøers Blad, men den gikk med i bybrannen 5. juni 1861. Byen var avisløs inntil bokhandler Johan G. Fryxell startet Adressetidende for Risør, Tvedestrand og Omegn i 1863. Denne gikk trolig inn i 1865. Fryxell ga ikke opp, og i 1867 ga han ut første nummer av Nedenæs Amtstidende.Som så mange andre sørlandsbyer hadde Risør en dominerende konservativ elite. Men byen og landsdelen ble også kjent for sine grundtvigianerredaktører som lærte den liberale og lyse kristendom å kjenne som elever på Viggo Ullmanns folkehøyskole. Det vakte oppsikt da redaktør P. Chr. Bjørnsgaard fikk sparken i Nedenæs Amtstidende i 1875 for sitt engasjement for Grundtvigs forkynnelse.Avisen gikk konkurs i mars 1924. Eier og redaktør av Tvedestrandsposten, Arnfinn Eskild, stiftet etterfølgeren Aust-Agder Blad samme år. I 1930-årene var Risørrederen Alexander Prebensen eier og redaktør i Aust Agder Blad, og lot avisen vise sympati med fascismen. Ved årsskiftet 1934/35 omtalte AAB verdens statsmenn og skrøt av Hitler og Mussolini. I 1939 ble Knut Holm redaktør og landskjent for sin modige politiske markering ved krigsutbruddet. Det ble brått slutt på Aust Agder Blad's lysebrune holdning da Holm på 17. mai 1940 skrev om «jernhælen som knuger» og 21. juni trykket okkupantenes «strengt fortrolige» direktiv til avisene. Bladet ble stengt og Holm satt fengslet resten av krigen. 9. mai 1945 kom Aust Agder Blad ut igjen takket være politiet, som lot avisen overta den nazifiserte Folketankens trykkeri. Aust Agder Blad fikk konkurranse da Risør Arbeiderblad ble etablert i 1945. Dette Arbeiderparti organet vaklet seg gjennom etterkrigstiden med lave opplagstall. Avisen skiftet navn til Bladet Risør, som i mai 1975 kjøpte Aust Agder Blad. Med en stemmes overvekt i Bladet Risørs generalforsamling ble det bestemt å beholde navnet Aust Agder Blad, i dag en av landsdelens eldste aviser. Historikk Boktrykker O. Andersen begynte utgivelsen av Østerriisørs Blad, som utkom til 1861. Fortsettelsen het Adressetidende for Risør, Tvedestrand og Omegn og eksisterte bare i et par år inntil Nedenæs Amtstidende overtok i 1867. Den gikk i 1924 over i Aust Agder Blad. I 1975 overtok Arbeiderpartiets organ Bladet Risør Aust Agder Blads aksjekapital og valgte å bruke sistnevntes navn. Opplag År Opplag     1932 1500   1950 2537   1960 2270   1970 889   1974 1624   1980 3917   1998 3683   2008 3857   2015 3027   2020 3792    Til og med 2015 er opplagstallene for papirutgaven. Fra 2020 brukes netto opplagstall for digitalt abonnement og papirabonnement. Opplagstallene er de som rapporteres til Mediebedriftenes Landsforening i andre halvår. Fakta Nedenæs og Robygdelagets Amts-Tidende: første nr. 1.1.1853, siste nr. 1853. Første utg. Østerriisørs Blad: 1854, siste nr. trolig juni 1861. Adressetidende for Risør, Tvedestrand og Omegn: 1863, siste nr. ca. 1865. Nedenæs Amtstidende: 5.1.1867, siste nr. 12.3.1924, Forts. som Aust Agder Blad 10.6.1924–7.8.1940. Første nr. etter krigen 9.5.1945 Les mer i Store norske leksikon Norsk presses historie Amedia Eksterne lenker Aust Agder Blads nettavis